**PASLAUGŲ PIRKIMO-PARDAVIMO SUTARTIS Nr. VP-1**

2025 m. kovo 26 d.

Mažeikiai - Kaunas

Mažeikių muziejus, įmonės kodas 188208984, adresas V. Burbos g. 9, LT-89218, Mažeikiai, atstovaujamas direktoriaus Vaidoto Balzerio, veikiančio pagal Mažeikių muziejaus nuostatus (toliau vadinama – Pirkėju), ir **MB Baukas,** atstovaujama direktorės Editos Bružikaitės,veikiančios pagal mažosios bendrijos nuostatus (toliau vadinama – Paslaugų teikėjas), toliau Pirkėjas ir Paslaugų teikėjas kiekvienas atskirai gali būti vadinami „Šalimi“, o abu kartu – „Šalimis“ sudarė šią paslaugų pirkimo–pardavimo sutartį (toliau – Sutartis) ir susitarė dėl išvardintų sąlygų.

1. **Sutarties objektas:**
	1. Šia Sutartimi Paslaugų teikėjas įsipareigoja Sutartyje nustatytomis sąlygomis parengti Lietuvos aviacijos pradininko A. Griškevičiaus muziejaus ekspozicijos koncepciją, vizualizaciją ir techninį projektą „Lietuvos ir Mažeikių krašto aviacijos pradininkai“ (toliau – Projektas):
	2. Ekspozicijos techninio projekto sudėtis:

1.2.1. aiškinamasis raštas;

1.2.2. projektuojamos ekspozicinės įrangos techninė specifikacija, įrangos sąrašas, bendroji techninė specifikacija;

1.2.3. ekspozicijos planas su įrangos ir interakcijų išdėstymu;

1.2.4. ekspozicijos planas su temų išdėstymu ir lankytojų judėjimo schema;

1.2.5. ekspozicijos apšvietimo, elektros ir silpnų srovių įrangos planas;

1.2.6. ekspozicinių erdvių vizualizacijos (nemažiau 10 vnt.);

1.2.7. ekspozicijos interakcijų veikimo aprašymas ir edukacinių priemonių aprašymas, multimedijos ir audiovizualinių sprendimų planas;

1.2.8. ekspozicijos grafinio dizaino koncepcija: šrifto, kolorito parinkimas, tekstų dydžių parinkimas.

* 1. Pirkėjas įsipareigoja priimti parengtą Projektą ir sumokėti už jį nustatytą kainą šioje Sutartyje aptartomis sąlygomis ir tvarka.
1. **Paslaugų teikėjo teisės ir įsipareigojimai**
	1. Paslaugų teikėjas įsipareigoja parengti: Lietuvos aviacijos pradininko A. Griškevičiaus muziejaus ekspozicijos koncepciją, vizualizaciją ir techninį projektą „Lietuvos ir Mažeikių krašto aviacijos pradininkai“ per Sutartyje nurodytą terminą. Dokumentacija pateikiama spausdinta standartiniais formatais – vienas egz. ir kompiuterinė laikmena su projektu pdf formate.
	2. Paslaugų teikėjas įsipareigoja tinkamai atlikti darbus už ne didesnę nei šioje Sutartyje nurodytą kainą, savo rizika bei pajėgumais kaip įmanoma rūpestingai bei efektyviai, įskaitant, bei neapsiribojant paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.
	3. Paslaugų teikėjas įsipareigoja nedelsiant raštu informuoti Pirkėją apie bet kurias aplinkybes, kurios trukdo ar gali sutrukdyti Paslaugų teikėjui įvykdyti įsipareigojimus nustatytais terminais.
	4. Paslaugų teikėjas įsipareigoja Projektą derinti su Pirkėju, atsižvelgti į jo pastabas ir pageidavimus, užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
	5. Paslaugų teikėjas užtikrina, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turės reikiamą kvalifikaciją ir patirtį, reikalingą įsipareigojimams pagal Sutartį įvykdyti.
	6. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises bei pareigas.
2. **Pirkėjo teisės ir įsipareigojimai**
	1. Sudaryti visas būtinas sąlygas Paslaugų teikėjui parengti Projektus.
	2. Pirkėjas įsipareigoja Paslaugų teikėjui suteikti reikalingą darbų atlikimui informaciją, duomenis, sudaryti visas sąlygas, būtinas darbams atlikti.
	3. Pirkėjas įsipareigoja mokėti Sutarties kainą už tinkamai atliktus darbus pagal šios Sutarties sąlygas.
	4. Pirkėjas turi teisę tikrinti paslaugų kokybę ir įsipareigoja informuoti Paslaugų teikėją apie pastebėtus trūkumus. Pirkėjas taip pat turi teisę Paslaugų teikėjo reikalauti tokius trūkumus nedelsiant pašalinti.
	5. Pirkėjas turi teisę sustabdyti mokėjimą pagal šią sutartį, jei Paslaugų teikėjas nevykdo ar netinkamai vykdo savo prisiimtus įsipareigojimus, netinkamai teikia paslaugą.
	6. Pirkėjas turi ir kitas šios Sutarties ir Lietuvos Respublikoje galiojančių teisės aktų numatytas teises bei pareigas.
3. **Kainodara ir mokėjimo sąlygos**
	1. Vadovaujantis Viešųjų pirkimų tarnybos direktoriaus patvirtinta „Kainodaros taisyklių nustatymo metodika“, taikomas kainos apskaičiavimo būdas – fiksuota kaina. Paslaugos kaina Sutarties galiojimo laikotarpiu negali būti keičiama.
	2. Bendra sutarties kaina 11983,47 Eur be PVM, **14 500,00 Eur** su PVM.
	3. Į bendrą Sutarties kainą įskaičiuoti visi įmanomi ir privalomi mokesčiai, taip pat Paslaugų teikėjo sugaištas darbo laikas, transporto išlaidos.
	4. Paslaugos perdavimo diena laikoma ta diena, kai Pirkėjas pasirašo Paslaugų teikėjo pateiktą priėmimo-perdavimo aktą, kuris pasirašomas 2 (dviem) vienodą juridinę galią turinčiais egzemplioriais.
	5. Už tinkamai ir laiku suteiktą paslaugą Pirkėjas sumoka Paslaugų teikėjui per 15 (penkiolika) darbo dienų nuo perdavimo-priėmimo akto pasirašymo dienos ir sąskaitos-faktūros per sąskaitų administravimo bendrąją informacinę sistemą SABIS pateikimo.
	6. Pirkėjas už tinkamai suteiktą paslaugą Paslaugų teikėjui sumoka pagal šią Sutartį mokėjimo pavedimu, pervesdamas pinigus į Paslaugų teikėjo banko sąskaitą.
	7. Sąskaita – faktūra turi būti pateikiama ne anksčiau nei abiejų šalių suderintas ir pasirašytas priėmimo-perdavimo aktas be trūkumų/pastabų (t.y. kai pašalinti visi trūkumai ar pastabos, nurodytos ankstesniuose priėmimo-perdavimo aktuose, jei tokių buvo).
4. **Šalių atsakomybė**, sutarties įvykdymo užtikrinimas
	1. Laiku neįvykdęs įsipareigojimų, Pirkėjas ir Paslaugų teikėjas sumoka po 0,02% delspinigių nuo neįvykdytų įsipareigojimų vertės už kiekvieną pavėluotą dieną.
5. **Sutarties galiojimas ir nutraukimas**
	1. Sutarties įvykdymo terminas – iki 2025 m. spalio 15 d. Sutartis įsigalioja abiem Šalims ją pasirašius. Jeigu Sutartis Šalių pasirašoma ne tą pačią dieną, bus laikoma, kad ji įsigalioja tą pačią dieną, kai ją pasirašo antroji Šalis. Dėl objektyvių priežasčių sutarties terminas gali būti pratęstas vieną kartą 1 mėnesiui, t.y. ne ilgiau, nei iki 2025 m. lapkričio 15 d.
	2. Ši Sutartis gali būti nutraukta raštišku abiejų Šalių susitarimu.
	3. Pirkėjas turi teisę vienašališkai, nesikreipdamas į teismą, prieš terminą nutraukti šią Sutartį, raštu įspėjus Paslaugų teikėją prieš 7 (septynias) darbo diena, jeigu:
		1. Paslaugų teikėjas, nepaisydamas raštiško Pirkėjo raginimo, be pateisinamos priežasties nepradeda vykdyti darbų sutartu laiku arba nepagrįstai atsilieka nuo šioje Sutartyje įsipareigojimų atlikimo termino užbaigimo ilgiau kaip 10 darbo dienų.
	4. Paslaugų teikėjas turi teisę vienašališkai, nesikreipdamas į teismą, prieš terminą nutraukti šią Sutartį, raštu įspėjus Pirkėją prieš 7 (septynias) darbo diena, jeigu:
		1. Pirkėjas daugiau kaip 10 (dešimt) darbo dienų vėluoja atsiskaityti su Paslaugų teikėju šioje Sutartyje nustatyta tvarka;
		2. Pirkėjas nepateikia Paslaugų teikėjui projektinės, techninės dokumentacijos ar kitų dokumentų, reikalingų paslaugai suteikti;
		3. Darbų sustabdymas ne dėl Paslaugų teikėjo kaltės tęsiasi ilgiau negu 20 (dvidešimt) darbo dienų.
	5. Šalys numato galimybę pratęsti Sutartį atsiradus objektyvioms aplinkybėms, trukdančioms Sutartį įvykdyti laiku. Pratęsiant Sutartį Sutarties kaina nesikeičia.
6. **Nenugalimos jėgos aplinkybė**
	1. Šalis nėra materialiai atsakinga už kokių nors įsipareigojimų nevykdymą ar netinkamą įvykdymą, jeigu tai įvyko dėl nenugalimos jėgos (force majeure) aplinkybių. Šalys susitaria vadovautis LR Vyriausybės 1996 m. liepos mėn. 15 d. patvirtintomis „Atleidimo nuo atsakomybės esant nenugalimos jėgos (force majeure) aplinkybėms“ taisyklėmis.
7. **Ginčų sprendimas**
	1. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 10 (dešimt) darbo dienų, tai Šalys susitaria spręsti juos Lietuvos Respublikos Civilinio proceso kodekso nustatyta tvarka.
8. **Baigiamosios nuostatos**
	1. Šalys įsipareigoja neatskleisti jokių šios Sutarties sąlygų tretiesiems asmenims, išskyrus valstybinės ir vietinės valdžios bei valdymo institucijas, kurios turi teisę gauti tokią informaciją Lietuvos Respublikos teisės aktų nustatyta tvarka.
	2. Sutartis gali būti pakeista ar papildyta tik abiejų Šalių raštišku susitarimu, kuris tampa neatskiriama Sutarties dalimi.
	3. Sutartis yra pasirašyta dviem egzemplioriais: po vieną egzempliorių kiekvienai Šaliai. Abu Sutarties egzemplioriai turi vienodą teisinę galią.
9. **Šalių rekvizitai ir parašai**

**Pirkėjas Paslaugų teikėjas**

|  |  |
| --- | --- |
| Mažeikių muziejus V. Burbos g. 9, LT-89218, Mažeikiai Įm. k. 188208984 A/S Nr. LT194010040700000132 LUMINOR bankas Banko kodas 40100 Tel. 8 443 26791 El. p. info@mazeikiumuziejus.lt    | MB „Baukas“Įm.k. 305073336,PVM mokėtojo kodas: LT10012472819A. Juozapavičiaus pr. 31G-10, Kaunas, LT-45257 ,Tel.A/S: LT26 7044 0600 0827 8192 |

DirektoriusVaidotas BalzerisDirektorė Edita Bružikaitė

Parašas A.V. Parašas A.V.